ประกาศกรมธุรกิจพลังงานเรื่อง หลักเกณฑ์การจัดทําเครื่องหมายแสดงในบริเวณเขตระบบการขนส่งน้ํามันทางท่อพ.ศ. 2554---------------------------------------------------- เพื่อให้การประกอบกิจการขนส่งน้ํามันทางท่อเป็นไปด้วยความปลอดภัยและเป็นการป้องกันอันตรายต่อประชาชนและระบบการขนส่งน้ํามันทางท่อ จึงจําเป็นต้องกําหนดหลักเกณฑ์การจัดทําเครื่องหมายแสดงในบริเวณเขตระบบการขนส่งน้ํามันทางท่อ อาศัยอํานาจตามความในมาตรา 22 วรรคสี่ และมาตรา 34 แห่งพระราชบัญญัติควบคุมน้ํามันเชื้อเพลิง พ.ศ. 2542 อันเป็นกฎหมายที่มีบทบัญญัติบางประการเกี่ยวกับการจํากัดสิทธิและเสรีภาพของบุคคล ซึ่งมาตรา 29 ประกอบกับมาตรา 33 มาตรา 41 และมาตรา 43 ของรัฐธรรมนูญแห่งราชอาณาจักรไทยบัญญัติให้กระทําได้โดยอาศัยอํานาจตามบทบัญญัติแห่งกฎหมาย อธิบดีกรมธุรกิจพลังงานจึงออกประกาศไว้ ดังต่อไปนี้ข้อ ๑ ประกาศนี้เรียกว่า "ประกาศกรมธุรกิจพลังงาน เรื่อง หลักเกณฑ์การจัดทําเครื่องหมายแสดงในบริเวณเขตระบบการขนส่งน้ํามันทางท่อ พ.ศ. 2554"ข้อ ๒ ประกาศนี้ให้ใช้บังคับเมื่อพ้นกําหนดสามสิบวันนับแต่วันประกาศในราชกิจจานุเบกษาเป็นต้นไปข้อ ๓ ในประกาศนี้ "ระบบการขนส่งน้ํามันเชื้อเพลิงทางท่อ" หมายความว่า ระบบที่เกี่ยวกับการเคลื่อนย้ายน้ํามันเชื้อเพลิงจากอุปกรณ์วัดปริมาตรน้ํามันเชื้อเพลิงผ่านท่อขนส่งน้ํามันเชื้อเพลิงต้นทาง ไปยังอุปกรณ์วัดปริมาตรน้ํามันเชื้อเพลิงที่ปลายทางของระบบการขนส่งน้ํามันเชื้อเพลิงซึ่งประกอบด้วยท่อ อุปกรณ์หรือเครื่องมือต่าง ๆ ที่ใช้ในการขนส่งน้ํามันเชื้อเพลิง "ระบบการขนส่งน้ํามันทางท่อ" หมายความว่า ระบบการขนส่งน้ํามันเชื้อเพลิงทางท่อที่ใช้ในการขนส่งน้ํามัน "ผู้ประกอบกิจการ" หมายความว่า ผู้ประกอบกิจการระบบการขนส่งน้ํามันทางท่อ "เครื่องหมายแสดงในบริเวณเขตระบบการขนส่งน้ํามันทางท่อ" หมายความว่า เครื่องหมายที่ผู้ประกอบกิจการจัดให้มีในบริเวณเขตระบบการขนส่งน้ํามันทางท่อเพื่อแสดงข้อมูลเกี่ยวกับระบบการขนส่งน้ํามันทางท่อข้อ ๔ ผู้ประกอบกิจการต้องจัดให้มีเครื่องหมายแสดงในบริเวณเขตระบบการขนส่งน้ํามันทางท่อที่มีแนวท่อขนส่งน้ํามันใต้พื้นดิน เพื่อป้องกันอันตรายที่จะเกิดกับระบบการขนส่งนํ้ามันทางท่อ รวมถึงชีวิตและทรัพย์สินของประชาชนที่อยู่บริเวณใกล้เคียง อย่างน้อยดังต่อไปนี้ (1) หลักเขตแสดงระบบการขนส่งน้ํามันทางท่อต้องทําจากคอนกรีตเสริมเหล็กหรือวัสดุอื่นที่มีความคงทนแข็งแรง โดยหลักเขตมีหน้าตัดเป็นสี่เหลี่ยมจัตุรัสยาวด้านละไม่น้อยกว่า 15 เซนติเมตร พื้นผิวและสีที่ใช้มีความทนทานต่อสภาพอากาศและการกัดเซาะ พื้นผิวใช้สีเหลืองและตัวอักษรใช้สีดํา หลักเขตต้องมีความสูงไม่น้อยกว่า 120 เซนติเมตร และติดตั้งให้มีส่วนที่อยู่เหนือพื้นดินไม่น้อยกว่า 60 เซนติเมตร ทุกด้านมีข้อความว่า "เขตระบบการขนส่งน้ํามันทางท่อ" โดยติดตั้งที่แนวเขตระบบการขนส่งน้ํามันทางท่อทั้งสองด้านในตําแหน่งเดียวกัน และมีระยะห่างตามแนวเขตระบบการขนส่งน้ํามันทางท่อไม่เกิน 200 เมตร ดังตัวอย่างภาพประกอบที่ 1 ท้ายประกาศนี้ ในกรณีที่ระบบการขนส่งน้ํามันทางท่อตัดผ่านถนน ทางรถไฟ แม่น้ํา ลําคลอง ทะเล หรือที่ดินส่วนบุคคล ให้ติดตั้งหลักเขตบริเวณจุดตัดทั้งสองด้านด้วย (2) ป้ายคําเตือนเขตระบบการขนส่งน้ํามันทางท่อต้องมีขนาดกว้างและยาวไม่น้อยกว่า 40 x 60 เซนติเมตร ทําจากแผ่นโลหะหรือวัสดุอื่นที่มีความคงทนแข็งแรง พื้นผิวและสีที่ใช้มีความทนทานต่อสภาพอากาศและการกัดเซาะ และให้มีตัวอักษรทั้งด้านหน้าและด้านหลังของป้ายคําเตือนที่แสดงรายละเอียดอย่างน้อย ดังต่อไปนี้ (ก) ข้อความว่า "คําเตือน" ความสูงไม่น้อยกว่า 5 เซนติเมตร (ข) ข้อความว่า "เขตระบบการขนส่งน้ํามันทางท่อ" ความสูงไม่น้อยกว่า 2 เซนติเมตร (ค) ข้อความว่า "ห้ามขุด เจาะ หรือกระทําการก่อสร้างใด ๆ กรณีฉุกเฉินโปรดติดต่อ" ความสูงไม่น้อยกว่า 1 เซนติเมตร (ง) ชื่อผู้ประกอบกิจการและหมายเลขโทรศัพท์ที่สามารถติดต่อได้ตลอดเวลา ความสูงไม่น้อยกว่า 1 เซนติเมตร (จ) ข้อความว่า "เขตระมัดระวัง..... เมตร" ความสูงไม่น้อยกว่า 1 เซนติเมตร (ฉ) ข้อความว่า "การรื้อถอน ทําลาย ระบบการขนส่งน้ํามันทางท่อ มีความผิดตามกฎหมายว่าด้วยการควบคุมน้ํามันเชื้อเพลิง" ความสูงไม่น้อยกว่า 1 เซนติเมตร พื้นผิวใช้สีเหลืองและตัวอักษรใช้สีดํา ดังตัวอย่างภาพประกอบที่ 2 ท้ายประกาศนี้ ป้ายคําเตือนเขตระบบการขนส่งน้ํามันทางท่อให้ติดตั้งบนเสาที่มีความคงทนแข็งแรงในตําแหน่งเดียวกับหลักเขตแสดงระบบการขนส่งน้ํามันทางท่อ โดยติดตั้งป้ายคําเตือนในแนวตั้งฉากกับแนวท่อ และให้ขอบด้านล่างของป้ายคําเตือนอยู่สูงจากพื้นดินไม่น้อยกว่า 120 เซนติเมตร หรือให้สูงพ้นจากสิ่งกีดขวางโดยรอบเพื่อให้สามารถมองเห็นได้ชัดเจน ป้ายคําเตือนเขตระบบการขนส่งน้ํามันทางท่อที่ทําการติดตั้งบริเวณแม่น้ํา ลําคลอง หรือทะเล ขนาดกว้างและยาวไม่น้อยกว่า 120 x 240 เซนติเมตร และต้องมีข้อความตาม (ก) ความสูงไม่น้อยกว่า 18 เซนติเมตร ข้อความตาม (ข) ความสูงไม่น้อยกว่า 9 เซนติเมตร ข้อความว่า "ห้ามขุดลอก ทอดสมอเรือ หรือกระทําการก่อสร้างใด ๆ กรณีฉุกเฉินโปรดติดต่อ" และข้อความตาม (ง) (จ) และ (ฉ) ความสูงไม่น้อยกว่า 4 เซนติเมตร ดังตัวอย่างภาพประกอบที่ 3 ท้ายประกาศนี้ ทั้งนี้ บริเวณป้ายคําเตือนเขตระบบการขนส่งน้ํามันทางท่อที่ทําการติดตั้งบริเวณ แม่น้ํา ลําคลอง ทะเล ต้องจัดให้มีเครื่องหมายตามที่กรมเจ้าท่ากําหนดข้อ ๕ ในกรณีที่ไม่สามารถติดตั้งเครื่องหมายแสดงในบริเวณเขตระบบการขนส่งน้ํามันทางท่อในตําแหน่งที่กําหนดไว้ในข้อ 4 ให้ติดตั้งเฉพาะป้ายคําเตือนเขตระบบการขนส่งน้ํามันทางท่อในพื้นที่บริเวณใกล้เคียงที่สามารถมองเห็นได้ชัดเจน พร้อมทําการชี้บ่งตําแหน่งของท่อขนส่งน้ํามันและเขตระบบการขนส่งน้ํามันทางท่อข้อ ๖ ในกรณีที่มีแนวท่อส่งน้ํามันใต้พื้นดินเกินกว่าหนึ่งแนวท่อ ต้องจัดให้มีป้ายแสดงภาพตัดแนวท่อส่งน้ํามันพร้อมระบุขนาดเส้นผ่าศูนย์กลางของแต่ละท่อและระยะห่างระหว่างท่อให้ชัดเจน โดยติดตั้งในบริเวณเดียวกับป้ายคําเตือนเขตระบบการขนส่งน้ํามันทางท่อข้อ ๗ ในกรณีที่มีแนวท่อขนส่งน้ํามันเหนือพื้นดิน ผู้ประกอบกิจการต้องจัดให้มีการระบุชื่อผลิตภัณฑ์ ชื่อผู้ประกอบกิจการและหมายเลขโทรศัพท์ที่สามารถติดต่อได้ตลอดเวลา บนท่อขนส่งน้ํามันทุกระยะไม่เกินกว่า 200 เมตร ตลอดแนวท่อขนส่งน้ํามันเหนือพื้นดิน ทั้งนี้ ตัวอักษรมีความสูงไม่น้อยกว่า 2 เซนติเมตร และสีที่ใช้มีความทนทานต่อสภาพอากาศและการกัดเซาะข้อ ๘ ผู้ประกอบกิจการต้องบํารุงรักษาเครื่องหมายแสดงในบริเวณเขตระบบการขนส่งน้ํามันทางท่อให้มีสภาพใช้การได้ดีอยู่เสมอ ในกรณีที่เครื่องหมายดังกล่าวชํารุดหรือเสียหาย หรือข้อความลบเลือนในสาระสําคัญ ให้ดําเนินการแก้ไขโดยไม่ชักช้าข้อ ๙ เครื่องหมายแสดงในบริเวณเขตระบบการขนส่งน้ํามันทางท่อที่มีอยู่ก่อนวันที่ประกาศนี้ใช้บังคับ ให้ผู้ประกอบกิจการดําเนินการแก้ไขให้เป็นไปตามประกาศนี้ภายในระยะเวลาสามปี นับแต่วันที่ประกาศนี้ใช้บังคับผู้มีอํานาจลงนาม - ประกาศ ณ วันที่ 23 สิงหาคม พ.ศ. 2554 วีระพล จิรประดิษฐกุลอธิบดีกรมธุรกิจพลังงานอื่นๆ - [เอกสารแนบท้าย] 1. ตัวอย่างภาพประกอบที่ 1 หลักเขตแสดงระบบการขนส่งน้ํามันทางท่อ2. ตัวอย่างภาพประกอบที่ 2 ป้ายคําเตือนเขตระบบการขนส่งน้ํามันทางท่อ3. ตัวอย่างภาพประกอบที่ 3 ป้ายคําเตือนเขตระบบการขนส่งน้ํามันทางท่อ ในกรณีที่ติดตั้งบริเวณแม่น้ํา ลําคลอง หรือทะเล (ดูข้อมูลจากภาพกฎหมาย)